
[bookmark: _Hlk239069089]Bērnu sūdzību iesniegšanas un izskatīšanas kārtība

[bookmark: _Hlk239069026]Izdoti saskaņā ar Bērnu tiesību aizsardzības likuma 70. panta otro daļu
I. Vispārīgie jautājumi
1. [bookmark: _Hlk239069122]Kārtība nosaka, kā Jelgavas Paula Bendrupa pamatskolā (turpmāk - skola) iesniedz 
un izskata izglītojamo sūdzības.
2. Kārtības mērķis ir savlaicīgi pamanīt izglītojamā tiesību vai interešu aizskārumu, drošības apdraudējumu un nodrošināt nepieciešamo palīdzību.
3. Ikvienam skolas darbiniekam ir pienākums reaģēt uz saņemtu informāciju par iespējamu izglītojamā tiesību aizskārumu vai apdraudējumu.
4. Informācija par izglītojamo ir konfidenciāla. Tā tiek nodota tikai personām, kurām tā nepieciešama konkrētās situācijas risināšanai.

II. Sūdzības iesniegšana
5. Izglītojamais sūdzību var iesniegt mutiski, rakstiski vai elektroniski jebkuram skolas darbiniekam, tostarp E-klasē vai uz skolas oficiālo e-pastu.
6. Par iespējamu izglītojamā tiesību aizskārumu vai apdraudējumu var ziņot arī cits izglītojamais, vecāks vai cits likumiskais pārstāvis.
7. Ja sūdzība ir mutiska un nepieciešama turpmāka izskatīšana, darbinieks īsi fiksē būtisko informāciju. Izglītojamam nav pienākuma pašam sagatavot rakstisku iesniegumu.
8. Ja informācija iesniegta anonīmi, to izvērtē pēc satura. Ziņas par iespējamu apdraudējumu netiek ignorētas.

III. Darbinieka rīcība, saņemot sūdzību
9. Darbinieks rīkojas šādā secībā:
9.1.  uzklausa izglītojamo un noskaidro būtisko informāciju;
9.2.  novērtē, vai izglītojamais ir drošībā un vai nepieciešama tūlītēja palīdzība;
9.3.  ja pastāv tūlītējs apdraudējums, vispirms nodrošina izglītojamā drošību un nepieciešamo palīdzību;
9.4.  par saņemto sūdzību tajā pašā darba dienā informē direktoru vai personu, kas viņu aizstāj;
9.5.  fiksē saņemto informāciju un veiktās darbības.
10. Ja ir aizdomas par pret izglītojamo vērstu likumpārkāpumu vai apstākļiem, kas var apdraudēt viņa vai citu personu dzīvību vai veselību, par to nekavējoties ziņo kompetentajai institūcijai - policijai, Bērnu aizsardzības centram, bāriņtiesai vai sociālajam dienestam - un informē skolas direktoru.
11.  Izglītojamā vecākus vai citus likumiskos pārstāvjus informē, ja tas neapdraud izglītojamā intereses un drošību.

IV. Sūdzības izskatīšana
12. Direktors, ņemot vērā sūdzības saturu, nosaka atbildīgo personu tās izskatīšanai un nepieciešamo turpmāko rīcību.
13. Sūdzību neizskata darbinieks par kuru ir iesniegta sūdzība vai darbinieks, kura objektivitāte var tikt apšaubīta.
14. Atbildīgā persona noskaidro nepieciešamos apstākļus, uzklausa iesaistītās personas un, ja vajadzīgs, piesaista atbalsta personālu vai citus speciālistus.
15. Steidzamu sūdzību izskata nekavējoties. Pārējos gadījumos sākotnējo izvērtējumu veic ne vēlāk kā 3 darbdienu laikā. Ja nepieciešama rakstveida atbilde, to sniedz Iesniegumu likumā noteiktajā termiņā.
16. Par sūdzības izskatīšanas rezultātu informē izglītojamo un, ja nepieciešams, viņa vecāku vai citu likumisko pārstāvi. Informāciju izskaidro saprotami, ņemot vērā izglītojamā vecumu un individuālās vajadzības.
17. Ja jautājums nav skolas kompetencē, iesniedzēju par to informē un, ja iespējams, norāda institūciju, kurā vērsties. Iesniegumu pārsūta citai institūcijai normatīvajos aktos noteiktajos gadījumos.
18. Saņemtā sūdzība, veiktās darbības un izskatīšanas rezultāts tiek fiksēts skolas dokumentācijā atbilstoši situācijai.

V. Noslēguma jautājumi
19. Ja pieņemtais risinājums netiek īstenots vai problēma turpinās, skola atkārtoti izvērtē situāciju un nosaka turpmāko rīcību.
20. Izglītojamam un viņa vecākam vai citam likumiskajam pārstāvim ir tiesības vērsties pie skolas dibinātāja vai bērnu tiesību aizsardzības institūcijām.
21. Ar kārtību darbiniekus iepazīstina, uzsākot darbu skolā, kā arī pēc būtiskiem grozījumiem.
22. Izglītojamos ar kārtību iepazīstina klases audzinātājs mācību gada sākumā un pēc nepieciešamības. Kārtību izskaidro izglītojamiem saprotamā veidā.
23. Vecākiem informācija par kārtību ir pieejama skolas tīmekļvietnē un E-klasē.
24. Ar šīs kārtības spēkā stāšanos spēku zaudē Jelgavas 2. internātpamatskolas 16.11.2017. ar rīkojumu Nr. 1-9/115 apstiprinātā “Bērnu sūdzību iesniegšanas un izskatīšanas kārtība”.
25. [bookmark: _GoBack]25. Kārtība stājas spēkā 2026. gada 1. septembrī.

